OzLabs/hebrew-wiki-articles huggingface dataset:
הדבר הטוב הבא

הדבר הטוב הבא (באנגלית: The Next Best Thing) הוא סרט מסוגת דרמה קומית/דרמה רומנטית משנת 2000 אשר בוים בידי ג'ון שלזינגר (סרטו העלילתי האחרון לפני מותו ב-2003), בכיכובה של הזמרת-יוצרת האמריקאית מדונה.<ref name=":0"></ref> הסרט מגולל סיפור אודות שני חברים טובים להם יש ילד משותף ועוסק במאבק משמורת שנוי במחלוקת שקורה שנים אחרי המאורע.<ref name=":0" />

במסגרת הסרט, הוקלט פסקול שכלל את הלהיט הבין-לאומי "American Pie" מאת מדונה, כמו גם שירה "Time Stood Still".<ref></ref><ref></ref>

== עלילה ==
שני החברים הטובים ביותר – אבי (מדונה), אישה הטרוסקסואלית, ורוברט (רופרט אוורט), גבר הומוסקסואל – מחליטים להביא ילד משותף. חמש שנים לאחר מכן, אבי מתאהבת בגבר הטרוסקסואלי ורוצה להתרחק ולחיות איתו ועם בנו של רוברט, סאם, ומתחולל מאבק משמורת שנוי במחלוקת.<ref name=":0" />

== הפקה ==
הסרט התחיל כתסריט מקורי בשם "המסך האדום" (The Red Curtain) מאת טום רופלבסקי , אותו התכוון לביים בעצמו, עם אשתו לסלי דיקסון שתכננה להפיק אותו. הוא הוכרז על פרי עטו ב-1995 ביחד ריצ'רד דרייפוס עם שתוכנן לגלם את דמותו של רוברט; בהמשך לכך נפלה ההצעה, והלן האנט הייתה צריכה לגלם את דמותה של אבי. לבסוף, היא הוחלפה בידי מדונה ואז רופרט אוורט חתם על התפקיד של רוברט. הצילומים התרחשו בין 23 באפריל ל-30 ביוני 1999. מאוחר יותר נטען שהתסריט שוכתב בהרחבה על ידי ראיין מרפי ורופרט אוורט.

== קבלה ==
=== ביקורת ===
הסרט קיבל דירוג של 19% ב-Rotten Tomatoes, על סמך 94 ביקורות בסך הכול, עם דירוג ממוצע של 3.8/10. הקונצנזוס הביקורתי של האתר קובע: "אלמנטים בסיפור מתנגשים והמשחק לא מתרומם".<ref></ref> ב-Metacritic, לסרט יש דירוג של 25 מתוך 100 על סמך 31 ביקורות בסך הכול, מה שמצביע על "ביקורות לא חיוביות בדרך כלל".<ref></ref>

רוג'ר איברט העניק לסרט כוכב אחד מתוך ארבעה, וקבע: "הסרט הוא לקט של בעיות הומוסקסואליות, הרתום לעלילה מתישה".<ref></ref>

=== הצלחה מסחרית ===
הסרט דורג במקום השני ברווחים הקופותיים באמריקה הצפונית בשבוע הראשון ליציאתו, והצליח להכניס כ-5,870,387 דולרים בארצות הברית, כשהוא ניצב מאחורי "ללכת על הכל" מאת ג'ונתן לין. הסרט הכניס כ-14,990,582 דולרים בארצות הברית ו-24,362,772 דולרים ברחבי העולם בתקציב של 25 מיליון דולרים.<ref></ref>

=== שבחים ===
הסרט הועמד כ"סרט מצטיין" במהלך טקס פרסי התקשורת של הליגה ההומו-לסבית נגד השמצה לשנת 2001.

מדונה זכתה בפרס פטל הזהב בקטגוריית "השחקנית הגרועה ביותר", והסרט הועמד בקטגוריות נוספות:
* "הבמאי הגרוע ביותר" – ג'ון שלזינגר
* "הסרט הגרוע ביותר"
* "התסריט הגרוע ביותר" – תומאס רופלבסקי
* "הזוג הגרוע ביותר על המסך" – מדונה ורופרט אוורט או בנג'מין בראט

== קישורים חיצוניים ==

== הערות שוליים ==

קטגוריה:סרטי 2000
קטגוריה:סרטי דרמה קומית אמריקאיים
קטגוריה:סרטי להט"ב אמריקאיים
קטגוריה:סרטים הומוסקסואליים
קטגוריה:סרטי פרמאונט
קטגוריה:סרטים באנגלית
זכות להגנה משפטית יעילה

הזכות לסעד משפטי היא זכותו של אדם שזכויות האדם שלו הופרו לקבל סעד משפטי. הגנה כזו חייבת להיות בהישג יד לכל ולאפשר :הבאת העבריינים לדין, פיצוי הולם לנפגע ומניעת הפרות נוספות של זכויות האדם.<ref name="ag.gov.au"></ref><ref name="icelandic"></ref><ref name="kuijer"></ref><ref></ref> הזכות לסעד משפטי מבטיחה שהפרט יוכל לבקש סעד מהמדינה ישירות ולא באמצעות תהליך בינלאומי. זהו כלי להגנה על זכויות אדם ברמת המדינה אשר דורש מהמדינה לא רק להגן על זכויות אדם דה יורה אלא גם דה פקטו במקרים פרטניים.<ref name="kuijer" /><ref>
</ref><ref></ref><ref></ref> הזכות לסעד משפטי מוכרת בדרך כלל כזכות אדם באמנות בינלאומיות בנושאי זכויות אדם.<ref name="ag.gov.au" /><ref name="icelandic" /><ref name="paust"></ref><ref name="fra.europa.eu"></ref>

הזכות לסעד משפטי באה לידי ביטוי בסעיף 8 של ההצהרה האוניברסלית בדבר זכויות האדם, סעיף 2 של האמנה הבינלאומית בדבר זכויות אזרחיות ופוליטיות, סעיף 13 של האמנה האירופית לזכויות אדם, וסעיף 47 של אמנת האיחוד האירופי בנושא. זכויות יסוד.

==הערות שוליים==

קטגוריה:חוק ומשפט
קטגוריה:זכויות האדם
ג'יימס הולסל

ג'יימס הולסל (באנגלית: James Donald Halsell; נולד ב-29 בספטמבר 1956, וסט מונרו, לואיזיאנה) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
ג'יימס הולסל נולד בעיירה וסט מונרו שבמדינת לואיזיאנה. בשנת 1978 הוא סיים לימודי תואר ראשון במדעים באקדמיית חיל האוויר של ארצות הברית. בהמשך הוא קיבל תואר שני בניהול ותואר שני במדעי החלל.

בשנת 1979 הולסל סיים קורס טיס ושירת במספר בסיסים של החיל. לאחר סיום קורס בבסיס חיל האוויר אדוארדס הוא קיבל הסמכה כטייס ניסוי והיה מעורב במספר פרויקטים.
==שירות בתחום החלל==
בשנת 1990 הולסל נבחר ליחידת האסטרונאוטים של נאס"א. בשנת 1994 הוא השתתף במשימת STS-65 כטייס של מעבורת החלל קולומביה (רוברט קבאנה היה מפקד צוות). על המעבורת הייתה מערכת בינלאומית לחקר חוסר כבידה International Microgravity Laboratory (IML-2). בנוסף לכך בוצעו מחקרים בתחום מדעי החיים. במשימת STS-74 בשנת 1995 (קנת קמרון היה מפקד צוות) הוא היה טייס צוות של מעבורת החלל אטלנטיס. הייתה זו המשימה הרביעית במסגרת "תוכנית מיר" המשותפת לארצות הברית ורוסיה. מעבורת ביצעה העגינה השנייה של מעבורת חלל לתחנת החלל מיר. בשנת 1997 הולסל היה מפקד צוות של STS-83 במעבורת החלל קולומביה. עקב בעיות טכניות במעבורת המשימה הופסקה לאחר מספר ימים. ביולי 1997 הולסל טס לחלל בפעם הרביעית כמפקד צוות של STS-94 על מעבורת החלל קולומביה עם אותו צוות שהיה על סיפון הטיסה הקודמת. הצוות ביצע ניסויים בעזרת Microgravity Science Laboratory (MSL) וניסויים בתחומים נוספים. במאי 2000 הולסל טס לחלל בפעם החמישית כמפקד צוות של STS-101. המעבורת התחברה לתחנת החלל הבין-לאומית, הביאה אספקה, ציוד ובוצע החלפת צוות.

בשנת 1998 הולסל היה איש קשר במרכז גגארין להכשרת קוסמונאוטים.
==לאחר פרישה מנאס"א==
בשנת 2006 הולסל פרש מנאס"א. הוא השתלב בתעשיית החלל הפרטית.

בשנת 2014 הוא היה מעורב בתאונת דרכים כאשר נהג בהשפעת משקה אלכוהולי. הוא נשפט וקיבל עונש של 60 חודשים נהיגה על תנאי. ביוני 2016, עוד בטרם סיום העונש הוא היה מעורב בתאונת דרכים קשה בה נהרגו אנשים. התברר שהוא נהג בשפעת אלכוהול ותרופות. לאחר משפט ארוך שהסתיים בשנת 2021 הוא נשפט ל-4 שנות מאסר ועוד 10 שנים על תנאי.

==קישורים חיצוניים==

* [http://www.spacefacts.de/bios/astronauts/english/halsell_james.htm קורות חיים]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:פושעים פליליים אמריקאים
קטגוריה:אמריקאים שנולדו ב-1956
בלאק שיפ הפקות סרטים

בלאק שיפ הפקות סרטים בע"מ היא חברה לפיתוח, מימון והפקת סרטים וסדרות.

==היסטוריה==
בלאק שיפ הוקמה על ידי סער יוגב, בוגר החוג לקולנוע באוניברסיטת תל אביב ונעמי לבארי בוגרת בית הספר לקולנוע ע"ש סם שפיגל.
החברה ידועה ביזום ופיתוח סלקטיבי של פרויקטים איכותיים ותוך זמן קצר למן הקמתה, זכו עבודות החברה להישגים בינ"ל מרשימים ובהם בכורות עולמיות בפסטיבלים היוקרתיים פסטיבל קאן, פסטיבל ונציה, פסטיבל ברלין, פסטיבל טורונטו, פסטיבל הטלוויזיה סיריס מאניה ועוד.

לאור ההצלחות של החברה בישראל ובעולם, בלאק שיפ הוזמנה לקחת חלק בפלטפורמה היוקרתית של שוק הקופרודוקציות של פסטיבל ברלין כאשר נבחרו לצד ארבע חברות בינ"ל אחרות לקבל את זרקור הפסטיבל.

בשנת 2016, בחרה מערכת הבלוג סריטה את בלאק שיפ כחלק ממדור אנשי השנה שהם מפרסמים בסוף כל שנה לאחר שעבודות החברה זכו בלא פחות מחמישה פרסים בפסטיבל הקולנוע ירושלים באותה השנה.

בשנת 2018, פסטיבל הסרטים הבינלאומי חיפה, העניק לחברה פרס ייעודי וחד פעמי לחברת ההפקות הטובה ביותר בישראל לצד שלושה פרסים נוספים באותה השנה.
בשנה זו, התרחבה בלאק שיפ והקימה את חברת האחות הגרמנית Electric Sheep GmbH

בשנת 2022, זכו בעלי החברה בפרס המפיקים המצטיינים של פסטיבל המבורג.
בלאק שיפ זכתה בפרס האקדמיה הישראלית לקולנוע לסדרת הדרמה הקומית הטובה ביותר בשנת 2022 ובשנת 2023.

עד לשנת 2023 עבודות החברה זכו בלמעלה מ-100 פרסים בינ"ל.

==הפקות של בלאק שיפ==
סדרות מתוסרטות
* החיים זה לא הכל, משפחה לא בוחרים, פרודים, מלאך של אמא, בשורות טובות, המפקדת, לא רחוק מכאן
סרטים עלילתיים
* שבוע ויום, עם הפנים לקיר, מעבר לקו, עירום, עץ תאנה, עיניים שלי, לידה, אגדה על שני אחים וסוסה, המסע של האנה, העולם ירעד
סרטים דוקומנטריים
* המורה אירנה, בני דודים לנשק, היה שלום פטר שווארץ, חדל להיות תושב, גבול הכאב, הנביא כהנא, פתח תקווה, בידיים ריקות, השיבה מהפלנטה האחרת

==אלקטריק שיפ==
חברת האחות של בלאק שיפ הוקמה בגרמניה בשנת 2018
ושותף בה מיכאל רויטר שמנהל בתי פוסט בשלושה מחוזות בגרמניה ובלונדון. 
הסרט העלילתי הראשון של החברה VICTIM הוקרן בבכורה עולמית בפסטיבל ונציה והיה נציג סלובקיה לאוסקר.

== קישורים חיצוניים ==
* 

== הערות שוליים ==

קטגוריה:חברות הפקה ישראליות
אברהם שפיגל

אברהם שפיגל (נולד ב-25 באוקטובר 1906 במוקצ'בו, נפטר ב-10 באפריל 2004 בבוורלי הילס, קליפורניה) היה ניצול השואה ופילנתרופ יהודי-אמריקאי.

==ביוגרפיה==
שפיגל ואשתו אדית (Edita) היו אסירי אושוויץ, שם איבדו את בנם עוזיאל, שנרצח בתאי הגזים. לאחר המלחמה השתקע בארצות הברית וב-1974 ייסד חברת הביטוח Columbia Savings and Loan, שהייתה לה מוניטין של אחת היציבות והרווחיות ביותר מבחינה פיננסית; עם זאת, היא לא שרדה את המשבר הכלכלי בתחילת שנות ה-80 וה-90, אז נוהלה על ידי בנו של אברהם, תומאס שפיגל.

שפיגל ייסד, בין היתר, אנדרטה לילדים קורבנות השואה ביד ושם בירושלים, מבנה על שם משפחת שפיגל בבית התפוצות בתל אביב ופארק בתל אביב. הוא היה שותף להקמת אוניברסיטה בלוס אנג'לס.

הוא היה חבר בוועדה המארגנת של אולימפיאדת לוס אנג'לס, 1984.

==קישורים חיצוניים==
* 

קטגוריה:ניצולי השואה
קטגוריה:אנשי עסקים אמריקאים
קטגוריה:אמריקאים שנולדו ב-1906
קטגוריה:אמריקאים שנפטרו ב-2004
מוחמד מהדי אל-ג'וואהירי

מוחמד מהדי אל-ג'וואהירי (בערבית: محمد مهدي الجواهري) היה משורר עיראקי. נחשב בעיני רבים לאחד המשוררים הערבים הגדולים של המאה ה-20, וכן למשורר הלאומי של עיראק.

==קורות חייו==
מוחמד מהדי אל-ג'וואהירי נולד ב-1899 בנג'ף, עיראק. קיבל בילדותו חינוך דתי מוסלמי מאביו, עבד אל-חוסיין, שהיה איש דת חשוב בנג'ף. לאחר מכן למד ספרות ופילוסופיה, ובין השאר למד את כתביהם של נהג' אל-בלאע'ה, אל ג'אחז, אל-מתנבי, ואת הספר אקדמות למדע ההיסטוריה מאת אבן ח'לדון.

בשנת 1920 השתתף ב.

בשנת 1924 החל לכתוב שירה, וב-1928 פרסם את ספרו הראשון "בין תחושות לרגשות". לאחר מכן כיהן תקופה קצרה כמשורר החצר של פייסל הראשון, מלך עיראק, אך פרש עקב חילוקי דעות על רקע פוליטי, וכתב שיר בשם "תשפטו אותי" בו הוא מפרט את מניעיו. לאחר מכן פרסם ספרי שירה נוספים. הוא התגורר בבגדאד ואל-חלה, ועבד כמורה בבית ספר תיכון וכעיתונאי ועורך של מספר עיתונים בעיראק.

בשנת 1936 התרחשה הפיכה צבאית בעיראק, בראשות בכר סדקי. לאחר שפרסם בעיתונו מאמר בגנות ההפיכה הוא נכלא לשלושה חודשים והעיתון נסגר, אך נפתח מחדש לאחר קריסת המשטר הצבאי. עם זאת, אל-ג'וואהירי היה לא פעם ביקורתי כלפי השלטונות, ואלה סגרו שוב את עיתונו מספר פעמים. רדיפתו על ידי השלטון גרמה לו להגר לאיראן ולחזור לאחר זמן מה.

בשנת 1946 חבר לתאופיק א-סווידי וניסה לקדם עמדות דמוקרטיות וליברליות בעיראק. בשנת 1947 נבחר לפרלמנט העיראקי, אך פרש לאחר שנה כמחאה על הסכם פורטסמות'.

בשנות החמישים תמך במפלגה הסורית הסוציאלית-לאומית. בשל כך הוא נרדף על ידי ממשלת עיראק וקיבל מקלט מדיני בסוריה.

ביוני 1957 השתתף בדמשק באזכרה לזכרו של , קצין בצבא סוריה שנרצח על ידי מחתרת מורדים, והקריא שיר שמילותיו: 

עם הקמת הרפובליקה העיראקית ב-1958 שב לעיראק והתקבל בהתלהבות. באותה תקופה התבסס מעמדו כמשורר לאומי. בינואר 1960 הצטרף למספר פוליטיקאים שפרשו מהמפלגה הקומוניסטית העיראקית וביקשו להקים בעיראק מפלגה פרוגרסיבית בשם "המפלגה הרפובליקנית". יוזמה זו לא יצאה לבסוף לפועל. ב-1961 הוא שוב נרדף על ידי השלטונות, ונאלץ לברוח ללבנון ולאחר מכן לצ'כיה, שם קיבל מקלט מדיני.

ב-1963 שוב התחוללה הפיכה צבאית בעיראק, והמשטר הצבאי שלל מאל-ג'וואהירי את אזרחותו העיראקית. ב-1968 תם המשטר הצבאי, ובמקומו עלו לשלטון אחמד חסן אל-בכר ועבד א-רזאק א-נאיף. הם החזירו לאל-ג'וואהירי את אזרחותו והוא שב להתגורר בעיראק. בשנות השמונים עבר לדמשק.

בשנת 1994 השתתף ב בערב הסעודית, אירוע תרבותי שממשלת עיראק אסרה על אזרחיה להשתתף בו. כתוצאה מכך שוב נשללה ממנו אזרחותו העיראקית.

פרסם ספרי שירה רבים, ונבחר מספר פעמים לראש איגוד הסופרים בעיראק. היה ידיד קרוב של איליא אבו מאדי ושל אחמד שאוקי.

אחיו ג'עפר נהרג במהלך מרד בגדאד (1948), והוא כתב לזכרו את השיר "אחי ג'עפר", אחד משיריו המפורסמים. זמן קצר לאחר המרד הקריא את השיר במסגד בבגדאד לפני קהל של סונים, שיעים ויהודים. חלקים מהשיר נחשבים לאבני יסוד בשירה העיראקית המודרנית.

אל-ג'וואהירי מת בדמשק ב-1997 ונקבר בה, לצד קבר אשתו, בטקס ממלכתי ובנוכחות קהל רב. על קברו נחצבה מפת עיראק מאבן גרניט, ועליה שורה מאחד משיריו: 

==שירתו==
על פי פרופ' ששון סומך, שחקר את השירה העיראקית החדשה, שירתו של אל-ג'וואהארי נחשבת "נאו-קלאסית" וקשה לתרגום, והיא משופעת ברמיזות מן השירה האסלאמית הקלאסית, מהמאה ה-10. סומך תרגם מספר משיריו לעברית.

המשורר דוד צמח הושפע רבות מאל-ג'וואהירי, ובשנת 1959 הקדיש לו שיר בספר "עד יבוא האביב", בו פורסמו שירים בערבית ובעברית, זה לצד זה:

==הערות שוליים==

קטגוריה:משוררים עיראקים
קטגוריה:ילידי 1899
קטגוריה:נפטרים ב-1997
יחסי מרוקו–סוריה

יחסי מרוקו–סוריה הם היחסים הבילטרליים שבין ממלכת מרוקו לבין הרפובליקה הערבית הסורית. 

== היסטוריה ==
שתי המדינות חולקות היסטוריה משותפת. שתיהן היו בעבר חלק מהאימפריה הרומית, ומאוחר יותר האימפריה המוסלמית שהביאה עמה לשתי המדינות את האסלאם. עם זאת, מרוקו הפכה לאחר מכן לממלכה עצמאית, ואילו סוריה הפכה לחלק מהאימפריה העות'מאנית. בהמשך מרוקו נשלטה על ידי צרפת, ולאחר מלחמת העולם הראשונה גם סוריה נכבשה על ידה.

=== מאז מלחמת העולם השנייה ===
מרוקו וסוריה כוננו יחסים דיפלומטיים אחרי נסיגת צרפת ממרוקו ב-1956. זמן לא רב לאחר מכן נשטפו שתי המדינות בגל הפאן-ערביות, אולם בזמן שסוריה נקלעה למערבולת פנימית, מרוקו הצליחה לשמור על יציבות. הדבר הזה הוביל בהמשך למתיחות בין המדינות.

היחסים בין המדינות הפכו למתוחים במהירות, כשמרוקו צידדה במערב ואילו סוריה חברה לברית המועצות. בנוסף, סוריה בהיותה חלק מהרפובליקה הערבית המאוחדת תמכה באלג'יריה במלחמת החול נגד מרוקו. נטען כי בשנת 1965 הזמין מלך מרוקו, חסן השני, סוכנים מהמוסד והשב"כ כדי שיאזינו לוועידת הליגה הערבית בקזבלנקה, מה שסייע לישראל לנצח במלחמת ששת הימים. היחסים בין המדינות השתפרו כשב-1973 שלחה מרוקו חיילים כדי לסייע לסוריה ולמצרים במלחמת יום הכיפורים.

השיפור ביחסים לא נמשך זמן רב, וסוריה תמכה בחזית הפוליסריו שנלחמת נגד מרוקו על עצמאות סהרה המערבית מאז 1975. בשנת 2013 הודה נשיא סוריה, בשאר אל-אסד כי סוריה סייעה לחמושים שנלחמים בכוחות המרוקאיים.

בשנת 1986 סוריה בהנהגת חאפז אל-אסד ניתקה את היחסים עם מרוקו אחרי שהמלך חסן השני ערך פגישה חשאית עם ראש ממשלת ישראל דאז, שמעון פרס. המתיחות ביחסים נותרה עד אחרי מותם של המלך חסן השני וחאפז אל-אסד.

=== מלחמת האזרחים בסוריה ===
מרוקו תומכת בכוחות האופוזיציה הסוריים נגד משטר אסד, ואירחה את מפגש הקואליציה נגד אסד בשנת 2012 ו-2013. למרות שמרוקו השתדלה להתרחק מהסכסוך ותמכה בפתרון דיפלומטי, היא הואשמה על ידי סוריה בסיוע ובתמיכה בצבא סוריה החופשי. 

בשנת 2019, עם השיפור במצבו של המשטר הסורי, בחרה מרוקו לתמוך בהחזרת סוריה לליגה הערבית.

== הערות שוליים ==
לוקה ברסל

לוקה ברסל (בפלמית: Luca Brecel; נולד ב-8 במרץ 1995) הוא שחקן סנוקר מקצועני בלגי, אלוף העולם בסנוקר לשנת 2023, ואלוף העולם בסנוקר הראשון שאינו מגיע ממדינה דוברת אנגלית. דורג בשיאו במקום השני בעולם בדירוג שחקני הסנוקר העולמי (עונת 2023/2024). נכון לאוגוסט 2024, מדורג במקום השישי בעולם. במהלך הקריירה זכה בארבעה תוארי דירוג, בתואר אחד ללא דירוג, ובתואר קבוצתי אחד. כמו כן, ביצע 216 רצפים רשמיים של מאה נקודות ומעלה, ורצף מקסימלי רשמי אחד של 147 נקודות.

== ביוגרפיה ==
ברסל נולד וגדל בדילסן-סטוקם, לימבורג , בלגיה.

בשנת 2009 בהיותו בן 14 זכה באליפות אירופה עד גיל 19 ובשנת 2011 החל להשתתף בתחרויות למקצוענים.

באליפות העולם שנערכה בשפילד, אנגליה בתיאטרון הקרוסיבל באפריל 2012 ברסל היה בן 17 ו-45 ימים ובכך היה לשחקן הצעיר ביותר בהיסטוריה ששיחק באליפות העולם. הוא הפסיד בסיבוב הראשון לסטיבן מגווייר מסקוטלנד (דורג במקום שמיני בעולם), שהגיע עד לשלב חצי הגמר, בתוצאה של 5–10.

באליפות סין שנערכה בגואנגג'ואו באוגוסט 2017 הוא זכה בתואר לאחר שניצח במשחק הגמר את שון מרפי בתוצאה של 10–5. בשנה זו דורג לראשונה בין 16 השחקנים הטובים בעולם.

לראשונה בקריירה שלו הוא הגיע למשחק גמר באחד מטורנירי הכתר המשולש, באליפות בריטניה שנערכה ביורק, בתחילת דצמבר 2021. במשחק הגמר הוא הפסיד לג'או שינטונג מסין 5–10. שבוע לאחר מכן, זכה באליפות סקוטלנד הפתוחה שנערכה בל'אנדידנו כאשר ניצח בגמר את ג'ון היגינס בתוצאה 9–5.

ביולי 2022 זכה באליפות הליגה שנערכה בלסטר, לאחר שניצח בגמר את לו נינג מסין בתוצאה 3–1.
====אלוף עולם====
בשנת 2023 זכה ברסל באליפות העולם בסנוקר, לאחר שניצח במשחק הגמר את מארק סלבי (דורג שני בטורניר) בתוצאה 18–15. בדרך לזכייה בתואר, הוא ניצח בסיבוב השני את מארק וויליאמס בתוצאה 13–11, בשלב רבע הגמר ניצח את אלוף העולם היוצא רוני או'סאליבן (דורג ראשון בטורניר) בתוצאה 13–10, לאחר שפיגר 6–10 וניצח בשבעה משחקונים רצופים לניצחון, ובמשחק חצי הגמר ניצח את סי ג'יאהוי מסין בתוצאה 17–15, לאחר שפיגר 5–14. עם חזרה מפיגור של תשעה משחקונים, היה זה הניצחון עם חזרה מפיגור של הכי הרבה משחקונים שהיה אי פעם באולם הקרוסיבל באליפות העולם בסנוקר.

בשנה העוקבת לא הצליח ברסל לשחזר את הצלחתו בקרוסיבל והפסיד כבר בסיבוב הראשון לדייוויד גילברט האנגלי בתוצאה 10-9, לאחר שכבר הוביל על גילברט 9-6 והפסיד ארבעה משחקונים ברציפות.

ברסל הוא השחקן הראשון מאירופה היבשתית שזכה באליפות העולם בסנוקר ובתואר דירוג כלשהו.

בשל סגנון משחקו המהיר והשוטף, כינויו הרשמי בענף הוא הקליע הבלגי (The Belgian Bullet).

==קישורים חיצוניים==

* 

* [https://wst.tv/players/luca-brecel/ לוקה ברסל], באתר ה-
* 

==הערות שוליים==

קטגוריה:שחקני סנוקר
קטגוריה:אלופי עולם בסנוקר
קטגוריה:ספורטאים בלגים
קטגוריה:בלגים שנולדו ב-1995
ריילי ואנג

ריילי ואנג (באנגלית: Riley Wang; נולד ב-18 במרץ 1996 בשם ואנג יי-לון, בסינית: 王以綸, פֶּה-ווֵה-דְזִי: Ông Í-lûn) הוא שחקן, זמר ודי ג'יי קנדי. בין השנים 2015 ל-2017 היה חבר בלהקת הבנים הטאיוואנית SpeXial .<ref name="sx"></ref>

== ביוגרפיה ==
ריילי ואנג נולד בטאיוואן ב-18 במרץ 1996. כשהיה בן 10, משפחתו היגרה לקנדה, שם חי במרבית שנות נעוריו. בשנת 2012, ואנג זכה במקום השני בתחרות דוגמנות בוונקובר בה השתתף. ב-13 בינואר 2015 נודע כי ואנג יצטרף ללהקת הבנים הטאיוואנית SpeXial , תחת שם הבמה שלו באנגלית "ריילי".<ref name="sx" /><ref name="sx6"></ref>

בשנת 2017 החלה הקריירה של ואנג בעולם המשחק, כאשר גילם את הדמות הראשית בסדרת הרשת "Long For You". כמו כן, בהמשך הופיע בסדרות נוספות כדוגמת סדרת הדרמה "" , "" ו"צלילים של אהבה" ששודרה בנטפליקס.

ב-25 באוגוסט 2017 הודיע ואנג על עזיבתו את SpeXial, לאחר שחוזהו בה בוטל עקב "מטרות קריירה שונות".<ref></ref> באותו יום עזב רשמית את הלהקה, ובאותה עת נשארו בה תשעה חברים.

== פילמוגרפיה ==
=== קולנוע ===
{| class="wikitable sortable"
!שנה
!שם באנגלית
!שם המקור בסינית
!תפקיד
! class="unsortable" |הערות
|-
|2016
|The Realm of the Immortals
|仙侠学院
|לו פאן
|<ref></ref>
|-
| rowspan="6" |2017
|The Prequel of Magical Brush: Demon's Portrait
|玄笔录前传之妖王图
|וו שיאושיה
|<ref></ref>
|-
|The Prequel of Magical Brush: The Devil Lands
|玄笔录前传之异域魔道
|וו שיאושיה
|<ref></ref>
|-
|The Prequel of Magical Brush: Suffering
|玄笔录前传之七苦
|וו שיאושיה
|<ref></ref>
|-
|The Prequel of Magical Brush: Dreams
|玄笔录前传之幻梦
|וו שיאושיה
|<ref></ref>
|-
|The Prequel of Magical Brush: Sacrificial Altar
|玄笔录前传之怨妖坛
|וו שיאושיה
|<ref></ref>
|-
|The Prequel of Magical Brush: Guardian
|玄笔录前传之守护使命
|וו שיאושיה
|
|}

=== טלוויזיה ===
{| class="wikitable sortable"
!שנה
!שם באנגלית
!שם המקור בסינית
!תפקיד
! class="unsortable" |הערות
|-
| rowspan="2" |2017
|Long For You
|我与你的光年距离
|לי ז'ה
|<ref></ref>
|-
| 
|稍息立正我爱你
|ואנג ג'ינלי
|<ref></ref>
|-
|2018
|Long For You 2
|我与你的光年距离II
|יה גו
|<ref></ref>
|-
| rowspan="2" |2019
|צלילים של אהבה
|最动听的事
|יה שוואיי
|<ref></ref>
|-
|Nine Kilometers of Love
|九千米爱情
|לין שו
|<ref></ref>
|-
| rowspan="3" |2020
|Everyone Wants To Meet You
|谁都渴望遇见你
|טאו לאן
|
|-
|First Romance
|初恋了那么多年
|יאן קה
|<ref></ref>
|-
|Love is Sweet
|半是蜜糖半是伤
|לי שיאוצ'ואן
|<ref></ref>
|-
|2021
|Be Yourself
|机智的上半场
|גאו יואן
|-
|TBA
|Private Shushan Gakuen
|私立蜀山学园
|צ'ו צ'י
|<ref></ref>
|}

== דיסקוגרפיה ==
{| class="wikitable sortable"
!שנה
!שם באנגלית
!שם המקור בסינית
!סדרה/סרט
! class="unsortable" |הערות
|-
|2017
|"Fight For You"
|
|Long For You
|<ref></ref>
|-
| rowspan="2" |2018
|"The Future Road"
|未来的路
|Unexpected
|
|-
|"Polar Warmth"
|极地温暖
|Long For You 2
|
|}

== קישורים חיצוניים ==
* 

== הערות שוליים ==

קטגוריה:טאיוואנים
קטגוריה:זמרי פופ קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1996
סוף המשחק

הספר השלישי סדרת "תיק נוער"

סוף המשחק הוא הספר השלישי והאחרון בסדרת תיק נוער של הסופר ליעד שהם. 

הסדרה היא מותחן פשע שעוקב אחרי דנה ואיתי, שני נערים שנקלעים למעורבות עם ארגון פשע שמנהל את שוק הסמים בישראל. 

בספר השלישי, דנה ואיתי נמצאים בתוכנית להגנת עדים, אבל מבינים שאין להם מי לבטוח בו ושהארגון מחפש אותם בחוסר רחמים. 

הספר יצא לאור בשנת 2019 בהוצאת כנרת, והוא ממשיך את העלילה שהתחילה בשני הספרים הראשונים: סיכון כפול ואיש הפח. 

הסדרה זכתה לביקורות מעולות ממבקרים ומקוראים, והיו לה רבי-מכר. 

לספר יצא גם סדרה בת השוטר שמבוססת על הספר, למרות שלא כל הפרטים בסדרה זהים לפרטים שבספר.

קטגוריה:ספרי ילדים ונוער בעברית
סמל סן ברתלמי

סמל סן ברתלמי.
הסמל של סן ברתלמי על [[לוחית רישוי של רכב.]]
סמל סן ברתלמי הוא סמלו של סן ברתלמי, אי בצפון האנטילים הקטנים שבים הקריבי, קולקטיב מעבר לים של צרפת. הסמל קיבל תוקף רשמי ב-15 בפברואר 1794. קיימים בו אזכורים למי ששלטו בו בעבר. צרפת, האבירים ההוספיטלרים, ושוודיה.

תיאור הסמל הוא של מגן המחולק לשלושה פסים אופקיים, בפס העליון שלושה פלר דה ליס בצבע זהב עם רקע כחול, בפס האמצעי צלב מלטזי לבן עם רקע אדום, ובפס התחתון שלושה כתרי זהב עם רקע כחול. על גבי המגן כתר מוראלי בצורת חומה של טירה עם שלושה מגדלים. בצידי הסמל תומכים - שני שקנאים ובחלקו התחתון באנר עם הכיתוב Ouanalao" "אואנאלו" שזה הוא שמו של האי בפי הילידים עוד לפני שכריסטופר קולומבוס גילה את האי ב-1493, וקרא לו על שם אחיו ברתולומיאו.<ref></ref>

הפלר דה ליס מייצג את הריבונות הצרפתית, הצלב המלטזי את ההוספיטלרים וכתרי הזהב את השוודים. כולם יחד הם תזכורות הרלדיות להיסטוריה של האי כמושבה הנשלטת תחילה על ידי ממלכת צרפת, אחר כך על ידי האבירים ההוספיטלרים ובהמשך גם ממלכת שוודיה. לאחריהם חזר האי לשלטון צרפתי.

הסמל משמש גם באופן לא רשמי כדגל של סן ברתלמי כשהוא ממוקם במרכז הדגל ומסביבו רקע לבן. <ref></ref>

==קישורים חיצוניים==
*
== הערות שוליים ==

קטגוריה:סמלי ישויות מדיניות
רול-אפס

רול-אפ ירוק
רול-אפס (באנגלית: Fruit Roll-Ups) הוא מותג ממתקים בטעם פירות מפקטין שהופיע לראשונה בחנויות מכולת ברחבי ארצות הברית בשנת 1983.<ref></ref> הממתק שטוח, פרוש על יריעת צלופן כדי למנוע ממנו להידבק לעצמו ומגולגל.

את הממתק מייצרת ג'נרל מילס . מוצרים דומים שיווקו ג'נרל מילס וחברות אחרות, בעיקר תחת המותג קלוגס, בשם Fruit Winders.

== היסטוריה ==
לפני ייצור הרול-אפס היה נפוץ בשוק ממתק בשם Joray Fruit Rolls, שהוא ממתק עגול שעשוי מפירות יבשים. לעומת ה-Joray Fruit Rolls, המרקם של הרול-אפס מזכיר יותר גומי, ואף שצורת הממתק הייתה עגולה במקור, היום צורתו היא מקבילית שטוחה. בשנת 1975 החלה חברת ג'נרל מילס במחקר המקדים ליצירת הממתק.<ref></ref>

המותג רול-אפס פורסם בטלוויזיה בארצות הברית בשנות השמונים המוקדמות.
השיווק התבסס על כך שהורים יוכלו להאכיל את ילדיהם במזונות מעובדים "מהנים" המבוססים על פירות אמיתיים.<ref name=":0"></ref><ref name=":1"></ref> עם זאת, מחקרים על אימהות אמריקאיות הראו שהן מופתעות עד כמה מתוקים הרול-אפס וכמה מעט פירות יש בהם. לדוגמה, טעם התות אינו מכיל תותים, והמרכיב היחיד בממתק המופק מפירות הוא מיץ אגסים מרוכז.<ref name=":0" />

==טרנד==
שני רול-אפס בעטיפה, בטעם תות ובטעם פירות טרופיים
בשנת 2023 חזר הממתק לכותרות לאחר שהופצו סרטוני טיקטוק ויראליים שבהם אנשים אוכלים את המוצר כשהם עוטפים בו כדור גלידה. בעקבות זאת אזל המוצר מן החנויות ומחירו התייקר עד פי 35. עקב הקושי להשיג את המוצר פורסמו סרטונים נוספים ברשת טיקטוק שמסבירים כיצד להכין חטיף הדומה לרול-אפס באופן ביתי. לישראל הוברחו 170 ק"ג של רול-אפס, אשר נתפסו בנמל התעופה בן-גוריון. בעקבות הטרנד, פרסם משרד הבריאות הישראלי אזהרת בריאות נגד צריכה של הממתק.

== רכיבים ==
המרכיב העיקרי ברול-אפס הוא סוכר. הממתק מכיל חמישה סוגים שונים של סוכר: סוכר מתרכיז מיץ אגסים, סירופ תירס, סירופ תירס מיובש, סוכר וכמות קטנה של גלוקוז. הממתק מכילים גם כמויות קטנות של שמן זרעי כותנה שעבר הידרוגנציה חלקית, חומצת לימון, נתרן ציטראט, מונוגליצרידים אצטילטים, פקטין פירות, חומצה מאלית, חומצה אסקורבית, חומרי טעם וריח טבעיים וצבעי מאכל מלאכותיים.<ref name=":1" />

=== תביעות ===
בשנת 2011 תבע המרכז למדע למען האינטרס הציבורי את ג'נרל מילס בטענה שהאריזה והשיווק של הרול-אפס מטעים מכיוון שהם מציגים את המוצר כחטיף מזין, בריא ומלא פירות, אף על פי שהערך התזונתי שלו זהה לזה של דובוני גומי. התביעה יושבה מחוץ לכותלי בית המשפט, כאשר ג'נרל מילס הסכימה שלא לשים תמונות של פירות על התווית של המוצר, אלא אם כן הפרי באמת קיים. הוסכם גם שהחברה תפסיק לשווק את המוצר ככזה שמכיל פרי אמיתי, או שתכלול בהצהרה את שיעור הפירות במוצר.<ref></ref> שינויים אלו התרחשו בשנת 2014.

== קישורים חיצוניים ==
* 

* 
* 
* 

== הערות שוליים ==

קטגוריה:ממתקים
קטגוריה:תופעות אינטרנט
ויליאם דן מוזלי

ויליאם דן מוזלי (באנגלית: William Dunn Moseley; 1 בפברואר 1795 – 4 בינואר 1863) היה פוליטיקאי אמריקאי מהמפלגה הדמוקרטית, יליד קרוליינה הצפונית. מוזלי כיהן כמושל פלורידה הראשון מ-1845 עד 1849. הוא הוביל להקמת ממשלת פלורידה הראשונה.

==ראשית חייו ולימודיו==
ויליאם דן מוזלי נולד ב-1 בפברואר 1795 ב שבקרוליינה הצפונית. הוא היה בנם של מתיו ואליזבת' הרינג מוזלי. הוריו בנו את המקום שבו נולד. ויליאם ואביו היו צאצאים רחוקים של ויליאם מוזלי, שהיגר לווירג'יניה ב-1649 ובנה את היישוב גריניץ' סמוך לנורפוק, על גדות . מוזלי היה ממוצא אנגלי.

מוזלי למד באוניברסיטת קרוליינה הצפונית בצ'אפל היל, והשיג בה את התואר הראשון ב-1818. ב-1821 קיבל תואר שני מהאוניברסיטה. בעת ששהה באוניברסיטה, מוזלי היה שותפו לחדר של ג'יימס פולק, שיהיה לימים נשיא ארצות הברית.

==נישואיו ומשפחתו==
ב-1822 נישא מוזלי לסוזן היל. לזוג נולדו שישה ילדים: ויליאם גרין מוזלי, אליזבת' היל מוזלי, סוזן היל מוזלי, אליס היל מוסלי ומתיו מוסלי. סוזן היל נפטרה במרץ 1842, לאחר שהמשפחה עברה לגור בטריטוריית פלורידה.

== קריירה ==
[[דיוקן של ויליאם דן מוזלי]]
ב-1817 הפך לחונך באוניברסיטת קרוליינה הצפונית בצ'אפל היל, שם הוא למד בעברו. לאחר שסיים ללמוד משפטים, התקבל מוזלי ללשכת עורכי הדין בוילמינגטון. כמו עורכי דין רבים באותה התקופה, מוזלי לא עסק בעריכת דין גרידא: הוא היה גם חקלאי ומורה בבית ספר.

מ-1829 עד 1837 ייצג מוזלי את מחוז לנויר ב, והיה יושב ראש הסנאט מ-1832 עד 1835. מוזלי הפסיד את מועמדותו מטעם המפלגה הדמוקרטית לתפקיד מושל קרוליינה הצפונית בפער של שלושה קולות.

ב-1835 עבר לגור עם משפחתו ליד ב שבפלורידה, ורכש שם מטע. ב-1840 נבחר מוזלי לבית הנבחרים הטריטוריאלי בפלורידה, וב-1844 נבחר לסנאט הטריטוריאלי. ב-3 במרץ 1845 פלורידה התקבלה כמדינה ה-27 בארצות הברית, וכבר לא הייתה עוד טריטוריה.

מאוחר יותר זכה מוזלי בבחירות למושל פלורידה והיה למושלה הראשון. בבחירות אלו ניצח מוזלי את ריצ'רד קית' קאל, שכיהן כמושל טריטוריית פלורידה. מוזלי הושבע לתפקיד ב-25 ביוני 1845. במהלך כהונתו הקים את ממשלת פלורידה הראשונה. בניין הושלם בשנתו הראשונה לכהונתו. מוזלי כיהן כמושל במהלך במלחמת ארצות הברית–מקסיקו. מדינות דרום ארצות הברית תמכו במלחמה, וראו בה הזדמנות להשיג שטחים שבהם היה ניתן להשתמש בעבדים.

מוזלי חתר למען פתרון סכסוכים בין מתיישבים לבנים לבין אינדיאנים-. מוזלי תמך בחקלאות, תעשיות הדרים, אבוקדו, טבק וכותנה. בתקופת ממשלו, הממשלה הפדרלית של ארצות הברית בנתה את פורט ג'פרסון, ו.

מוזלי היה תומך נלהב של זכויות המדינות בארצות הברית, ותמך בהקמת בפלורידה, במימונה של המדינה.

תקופת כהונתו הוגבלה לקדנציה אחת, ובתום הקדנציה שלו ב-1 באוקטובר 1849 חזר מוזלי למטעו. שנתיים לאחר מכן התיישב בעיירה ב, שם הפעיל מטע הדרים. ב-4 בינואר 1863 נפטר מוזלי ונקבר בפאלטקה.

לאחר מותו בנותיו הציגו דיוקן שאויר מתוך דאגרוטיפ בגלריית דיוקנאות ממלכתית בפלורידה.

==קישורים חיצוניים==

* 

==הערות שוליים==

קטגוריה:חברי האספה הכללית של קרוליינה הצפונית
קטגוריה:מושלי פלורידה
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת קרוליינה הצפונית בצ'אפל היל
קטגוריה:אמריקאים שנולדו ב-1795
קטגוריה:אמריקאים שנפטרו ב-1863
פרד ספנסר

פרד ספנסר (באנגלית: Fred Spencer; 1 במאי 1904 – 11 בנובמבר 1938) היה אנימטור אמריקאי שעבד בוולט דיסני הפקות. הוא נחשב לבר סמכא על דמותו של דונלד דאק ואף כתב אנליזה רבת השפעה על הדמות.

== ביוגרפיה ==
ספנסר התקבל לעבודה על ידי וולט דיסני בשנת 1931, שם הוא עבד לראשונה על מספר סרטים מצוירים בסדרת "מיקי מאוס". כבר בשנת 1932 החל להפיק באופן עצמאי רצועת קומיקס של מיקי מאוס, למרות שהוא לא היה קשור למחלקת הקומיקס בדיסני. האולפן אישר את הפרויקט והרצועה הופיעה בניוזלטר הלאומי של מסדר דה מולה.<ref name="MP">[http://www.mouseplanet.com/8184/Walt_and_DeMolay Walt and DeMolay] at Mouse Planet</ref>

דמותו של דונלד דאק הופיע לראשונה בשנת 1934, וספנסר החל להתמקד יותר בדונלד מאשר במיקי. ב-1935 כתב ספנסר ניתוח על דונלד אשר שימש כסטנדרט לכתיבה, איור והנפשה של הדמות. דפי המודל של ספנסר שנכללו בדוח מציגים גרסה מחודשת של דונלד בעלת מראה נמוך ועגול יותר - זהה במידה רבה למראהו היום. ספנסר כלל גם הערות על אישיותו וגינוניו של דונלד.<ref>[http://www.michaelspornanimation.com/splog/?p=1914 Donald Models] at Michael Sporn Animation</ref><ref>[https://web.archive.org/web/20110923123201/http://d23.disney.go.com/news/2009/06/donald-duck-superstar/ Donald Duck, Superstar!] at D23</ref><ref></ref>

ספנסר הנפיש בשבעה סרטים קצרים של דיסני וכן בסרט באורך מלא הראשון של החברה, "שלגיה ושבעת הגמדים" (1937).<ref></ref>

=== חיים אישיים ===
ספנסר היה חבר במסדר דה מולה ואף קיבל את פרס לגיון הכבוד היוקרתי (Legion of Honor award). הוא גם אייר רצועת קומיקס חודשית בכיכובו של מיקי מאוס עבור המגזין שלהם.<ref></ref> הוא נהרג בתאונת דרכים בשנת 1938.<ref name="MP"/><ref>[http://www.disneyhistoryinstitute.com/2009/11/thursday-help-wanted-mickey-mouse-and.html THURSDAY-HELP WANTED Mickey Mouse and Demolay] at Disney History Institute</ref>

== פילמוגרפיה ==

== קישורים חיצוניים ==

== הערות שוליים ==

קטגוריה:אנימטורים אמריקאים
קטגוריה:אמריקאים שנולדו ב-1904
קטגוריה:אמריקאים שנפטרו ב-1938
Run (שיר של BTS)

Run הוא סינגל של להקת הבנים הדרום-קוריאנית BTS. הגרסה הקוריאנית של הסינגל פורסמה ב-30 בנובמבר 2015 כסינגל המוביל למיני-אלבום הרביעי של הלהקה, , על ידי ביג היט מיוזיק. הגרסה היפנית פורסמה ב-15 במרץ 2016 באלבום האולפן Youth, על ידי .

== הפקה ==
השיר נכתב על ידי פידוג, באנג סי-היוק וחברי BTS שוגה, RM, ג'יי-הופ, V וג'ונגקוק.

חברי הלהקה הסבירו שבעוד האלבום תיאר את חוויית ההתבגרות כקשה ומעייפת, The Most Beautiful Moment in Life, Pt. 2 נועד להעביר תחושה הרפתקנית ונועזת יותר, ולכן שמו של הסינגל המוביל שלו הוא "Run". המסר של השיר, לדבריהם, הוא להמשיך ולהתעודד גם לאחר כישלון.<ref></ref>

== וידאו קליפ ==
ב-25 בנובמבר 2015 פורסם ביוטיוב טייזר לשיר.<ref></ref> הווידאו קליפ של השיר מציג את חברי הלהקה מבלים יחד. הוא מסתנכרן עם הווידאו קליפ של הסינגל "I Need U" וממשיך את הצגת הנרטיב "BTS Universe", שכולל עלילה שבה סיפור רקע לכל אחד מחברי הלהקה.<ref name=":0" />

הווידאו קליפ היה אחד מקליפי הקיי-פופ הנצפים ביותר בארצות הברית בנובמבר 2015.<ref></ref> באפריל 2019 הוא צבר 100 מיליון צפיות ביוטיוב.<ref></ref>

== ביקורת ==
השיר דורג במקום השלישי ברשימות "50 השירים הטובים ביותר של BTS" ו-"20 שירי הקיי-פופ הטובים ביותר של 2015" של מגזין "בילבורד", שם נכתב שהשיר מביע ייאוש, קדחתנות וכאב, כאשר "מתחת לחיצוניות הקליטה ללא ספק של השיר מסתתר חיבוק לטיפשות הכואבת שבאהבה",<ref></ref> ושהשיר "גיבש את מקומה של הלהקה בקיי-פופ".<ref></ref>

במגזין "רולינג סטון" תואר "Run" כשיר מריר-מתוק ונוסטלגי.<ref name=":0"></ref> באתר Soompi נכתב שבשיר יש "כמה דגימות ווקאליות מעולות"<ref></ref> ושהווידאו קליפ הוא "יצירה מרשימה" שמציגה לא רק את הכישרונות המוזיקליים של חברי הלהקה, אלא גם את כישורי המשחק שלהם.<ref></ref>

== פרסים ==
השיר זיכה את הלהקה בפרסים בתוכניות הטלוויזיה הדרום-קוריאניות <ref></ref> ו-.<ref></ref> על ביצוע השיר ב לשנת 2015 זכתה הלהקה ב"פרס המופיע העולמי".<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:סינגלים מ-2016
קטגוריה:שירי BTS
קטגוריה:שירים ביפנית
קטגוריה:שירים בקוריאנית
קטגוריה:שירים שנכתבו על ידי באנג סי-היוק
קטגוריה:שירים שנכתבו על ידי ג'יי-הופ
קטגוריה:שירים שנכתבו על ידי פידוג
קטגוריה:שירים שנכתבו על ידי שוגה
קטגוריה:שירים שנכתבו על ידי RM
רעידת האדמה במפרץ קליפורניה מקסיקו (2010)

רעידת האדמה במפרץ קליפורניה מקסיקו (ידועה גם בשם רעידת האדמה של חג הפסחא 2010, או רעידת האדמה בסיירה אל מאיור 2010), התרחשה ב-4 באפריל 2010, ביום הראשון של חג הפסחא והייתה בגודל של 7.2 בסולם מגניטודה לפי מומנט. הרעידה התרחשה בשעה 15:40:42 שעון מקומי, האפיצנטר היה מערבית-דרומית-מערבית לגוודלופה ויקטוריה , שבמפרץ קליפורניה, מקסיקו, ועומק המוקד היה כ-10 קילומטר<ref name=":0"></ref><ref name=":1"></ref>. רוב הנזק התרחש בערים המקסיקנית והאמרקנית הסמוכות זו לזו משני עברי הגבול בין מקסיקו לארצות הברית: מקסיקלי וקלקסיקו, והיא הורגשה בכל רחבי מפרץ קליפורניה, דרום קליפורניה ואריזונה<ref name=":0" />.

רעידת האדמה התרחשה על מישור העתק שלא היה ידוע עד התרחשותה, והצליחו למפות אותו בעזרת הרעידות העוקבות שהתרחשו על אותו מישור שבר של הרעידה העיקרית<ref name=":0" />. בהמשך התבררו מיקומן של הרעידות המקדימות שהיו על אותו מישור שבר<ref></ref><ref></ref>. השבר הזה נמצא בהרי צ'וּקָפַּה ומתחת לדלתה של נהר הקולורדו. קו שבר זה נקרא שבר אינדיויסו, על שם העיירה הסמוכה אֶל-אינדיויסו<ref></ref>. נצפה אזור התנזלוּת מדרום-מזרח לשבר אינדיויסו, התַּחוּם על ידי שבר "סרו פריטו" מצפ'-מזרח ושבר "לגונה סלדה" מדר'-מערב<ref></ref><ref></ref>. במהלך השעה שחלפה מהרעידה העיקרית, התרחשו 4 רעידות עוקבות במגניטודה הגדולה מ-5 בסולם לפי מומנט<ref></ref><ref></ref><ref></ref>. במהלך 5 השעות שלאחר מכן, התרחשו עוד כ-85 רעידות עוקבות בגדלים שבין 3 ל-5.1. בסך הכל התרחשו בימים שלאחר הרעידה העיקרית מאות רעידות עוקבות<ref></ref>.

הרעידה גבתה מעט מאד נפגעים בנפש, ביחס לגודלה - שני הרוגים במקסיקלי, מקסיקו מקריסת מבנים<ref></ref><ref name=":1" />. לפחות 100 בני אדם נפצעו במקסיקלי ובפרבריה, ו-45 בדרום קליפורניה. שריפות מרובות נגרמו כתוצאה מקרע בקווי גז טבעי ומכלי פרופאן שניזוקו<ref></ref>. נזק גדול למערכות ההשקיה התרחש, והשפיע קשות על למעלה מ-80,000 אקר של חקלאות בעמק מקסיקלי. מי תהום זרמו אל פני השטח שם, הציפו שדות ופגעו במאות קילומטרים של תעלות השקיה<ref></ref>. גורדי שחקים בסן דייגו, המרוחקת כ-180 קילומטרים מהמוקד, התנועעו ורעדו, אך לא נגרם להם נזק. כן נגרמו נזקים למערכות מים וגז בעיר, לרבות בנמל התעופה הבינלאומי. הרעידה הורגשה במרכז העיר לוס אנג'לס וגם בפרבריה, למשל במתחם הדיסנילנד שבאנהיים<ref></ref>. הרעידה יצרה סיישים גדולים בבריכת הדגים התת-קרקעית בחור השטן שבפארק הלאומי עמק המוות שבקליפורניה<ref></ref>. הרעידה הורגשה גם בפיניקס, אריזונה.

==קישורים חיצוניים==

== הערות שוליים ==

קטגוריה:רעידות אדמה ב-2010
הגדת אמסטרדם

דוד עם נבל, מתוך הגדת אמשטרדם (1712), עמ' כג, תחריט נחושת
החכמים היושבים בבני ברק (1712)
הגדת אמסטרדם היא הגדה של פסח מאוירת ומבוארת שהודפסה באמסטרדם במהדורה ראשונה בשנת 1695 ובמהדורה שנייה בשנת 1712 עם שינויים מעטים בלבד.

ההגדה הודפסה בבית הדפוס של אשר אנשל בן אליעזר חזן ויששכר באייר בן אברהם אליעזר במימונו של משה בן יוסף ויזל. המאייר היה אברהם בר יעקב.

== תיאור ההגדה ==
ההגדה כוללת עמוד שער, 26 עמודי טקסט, 137 איורים ומפה המתארת את הדרך בה ירדו יעקב ובניו למצרימה, את הדרך בה חזרו בני ישראל לארץ ואת נחלות השבטים. המפה מודפסת בעמוד האמצעי של ההגדה ונפתחת לגודל של שני עמודים.

הטקסט הודפס בדפוס בלט. האותיות העבריות שעוצבו לצורך הדפסת ההגדה זכו להערכה רבה וכונו "אותיות אמסטרדם". האיורים והמפה הופקו בטכניקה של תחריט נחושת, בשחור לבן ללא צבעים או עיטורים.

=== סוגי הטקסטים ===
טקסט ההגדה מודפס במרכז העמוד באותיות מרובעות גדולות מנוקדות. בשוליים החיצוניים מודפס פירוש רבי יצחק בן יהודה אברבנאל באותיות רש"י ובשוליים התחתונים "פירוש על פי הסוד" באותיות מרובעות קטנות. הפירושים אינם מנוקדים. האיורים מלווים בכותרות, שהן בדרך כלל פסוקים מהתנ"ך. הכותרות מודפסות בכתב מרובע קטן ללא ניקוד.

ההגדה משלבת בין נוסח הספרדים לנוסח אשכנז, לכן היא מספקת הנחיות לעורך הסדר ביהודית איטלקים (שפת לעז), ביידיש, ובלאדינו (לשון ספרד).

ההפרדה בין נוסחי טקסט שונים מתבצעת באמצעות כותרות המציינות את הנוסח: "עד כאן מנהג ספרדים ושאר אומרים אשכנזים", "אומרים זה באשכנז וספרדים", "סדר ברכת המזון כמנהג ספרדי\האשכנזים יצו".

הפיוטים "אדיר הוא", "אחד מי יודע" ו"חד גדיא", המושרים על ידי האשכנזים בלבד, כוללים תרגום ליידיש.

=== האיורים ===
תחריטי הנחושת בהגדת אמסטרדם שוברים את המסורת רבת השנים של איורי ההגדה. מחזור האיורים בהגדת אמסטרדם מתחיל בחכמים "שהיו מסובים בבני ברק כל אותו הלילה". חסרים בה כל אותם איורים המתייחסים להכנות לפסח דוגמת בדיקת חמץ, אפיית מצות, המשפחה המסבה סביב שולחן הסדר ואב המשפחה המברך.

בהכנת התחריטים, אברהם בר יעקב התבסס על עבודותיו של האומן השווייצרי הנוצרי מתאוס מריאן הזקן, שאיוריו לספרי הברית החדשה ולספרי היסטוריה היו ידועים מאוד באירופה. הוא ערך בהם את השינויים המתבקשים בדמויות ובלבושם ושילב בין דמויות מאיורים שונים על מנת ליצור איורים חדשים ברוח ההגדה. יחד עם זאת הרקע עליו מתרחשת העלילה המתוארת באיור נשאר ללא שינוי.

החידושים שהכניס אברהם בר יעקב בהגדה זאת היוו אבן דרך באיור ספרי ההגדה והשפיעו רבות על ספרי הגדות שהודפסו לאחר מכן, החל מאגדת אמסטרדם (1721), הגדת המבורג-אמסטרדם (1728), הגדת אמסטרדם (1741) והגדות מאוחרות יותר שהודפסו באירופה ובארצות הברית עד המאה ה-20.

== ראו גם ==
* מפת אברהם בר-יעקב (הגדת אמסטרדם)

== קישורים חיצוניים ==
* [https://books.google.co.il/books?id=9qRiAAAAcAAJ&pg=PP12&lpg=PP12&dq=%22פירוש+על+פי+הסוד%22&source=bl&ots=ALxHjSHPPB&sig=ACfU3U31lP5Dr2hNsY8SyvNcVDA4Eo-xNg&hl=en&sa=X&ved=2ahUKEwibuM7k-NX-AhUFVaQEHfK7BCc4FBDoAXoECBMQAw#v=onepage&q=%22פירוש%20על%20פי%20הסוד%22&f=false סדר הגדה של פסח כמנהג אשכנז וספרד מאת יצחק בן יהודה אברבנאל]

== הערות שוליים ==

קטגוריה:יהדות אמסטרדם
קטגוריה:הגדות של פסח
דנמרק באירוויזיון 1960

דנמרק באירוויזיון 1960 השתתפה עם השיר "Det var en yndig tid" (בעברית: "זה היה זמן נפלא"), שבוצע על ידי הדנית קטי בדטגר. זוהי השתתפותה הרביעית של דנמרק בתחרות הזמר של האירוויזיון. השיר והזמרת נבחרו בתחרות ה-"Dansk Melodi Grand Prix" של אותה שנה.

== לפני האירוויזיון ==
בחירת השיר והזמרת נערכה בפרדריקסברג, בהנחייתה של סג'ר וולמר-סורנסן. שבעה שירים השתתפו בתחרות. השיר הזוכה נבחר על ידי עשרה אנשים, שכל אחד מהם בחר את השיר המועדף עליו. נציג דנמרק באירוויזיון 1957, גוסטב וינקלר, היה אחד המתמודדים.<ref>[http://natfinals.50webs.com/50s_60s/Denmark1960.html ESC National Finals database 1960]</ref>
{| class="wikitable sortable" style="font-size: 90%; text-align: center;"
|+ style="font-size: bigger;" |6 בפברואר 1960
!סדר
!אמן
!שיר
!נקודות
!מקום
|-
|1
|אוטו הנינג
|"Op og se land"
|0
|4=
|- bgcolor="#FFD700"
|2
|קטי בדטגר
|"Det var en yndig tid"
|5
|1
|-
|3
|אוטו ברנדנבורג
|"To lys på et bord"
|0
|4=
|-
|4
|אינגה שטראוס
|"Gør hvad du vil"
|3
|2
|-
|5
|גוסטב וינקלר
|"Sorg og glæder"
|0
|4=
|-
|6
|גרט סונק
|"Træksbasun og vaskebræt"
|2
|3
|-
|7
|פטר סורנסן
|"Jeg har nok af ingen penger"
|0
|4=
|}

== באירוויזיון ==
ב-29 במרץ 1960, ליל האירוויזיון, שרה בדטגר רביעית בסדר ההופעות, לפני בלגיה אחרי לוקסמבורג. לבסוף, השיר הגיע למקום העשירי מתוך שלוש עשרה מקומות, וקיבל. דנמרק העניקה את הניקוד הגבוה ביותר (4) לצרפת, שניצחה לבסוף.

=== נקודות שהוענקו לדנמרק ===
{| class="wikitable"
!
!
!
!
!
|-
|
|
|
|
|
|-
!
!
!
!
!
|-
|
|
|
|
* 
|
* 
* 
|}

=== נקודות שהוענקו מדנמרק ===
{| class="wikitable"
!ציון
!מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

== הערות שוליים ==

קטגוריה:דנמרק באירוויזיון
קטגוריה:מדינות באירוויזיון 1960
צ'ארלס פרקורט

צ'ארלס פרקורט (באנגלית: Charles Joseph Precourt; נולד ב-29 ביוני 1955, וולת'ם, מסצ'וסטס) הוא טייס קרב ואסטרונאוט לשעבר בתוכנית מעבורות החלל של נאס"א.

==ביוגרפיה==
צ'ארלס פרקורט נולד בעיירה וולת'ם שבמסצ'וסטס. בשנת 1977 הוא סיים לימודי תואר ראשון במדעים באקדמיית חיל האוויר של ארצות הברית. בהמשך הוא קיבל תואר שני בניהול ותואר שני בביטחון לאומי ונושאים אסטרטגיים.

בשנת 1978 פרקורט סיים קורס טיס ושירת במספר בסיסים של החיל. בשנים 1982–1984 הוא היה טייס מקדונל דאגלס F-15 איגל בבסיס בגרמניה. בשנת 1985 סיום קורס בבסיס חיל האוויר אדוארדס וקיבל הסמכה כטייס ניסוי. הוא היה מעורב במספר פרויקטים. בסך הכול הוא עשה 7,500 שעות טיסה ב-60 כלי טיס.

==שירות בתחום החלל==
בשנת 1990 פרקורט נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1993 הוא השתתף במשימת STS-55 כמומחה משימה של מעבורת החלל קולומביה (סטיבן נגל היה מפקד צוות). המטרה העיקרית הייתה ביצוע מחקרים בעזרת מערכת Spacelab D-2 הגרמנית. במשימת STS-71 בשנת 1995 (רוברט גיבסון היה מפקד צוות) הוא היה טייס צוות של מעבורת החלל אטלנטיס. זו הייתה משימה במסגרת "תוכנית מיר" המשותפת לארצות הברית ורוסיה. מעבורות חלל ביצעה העגינה הראשונה של מעבורת חלל לתחנת החלל מיר. בשנת 1997 פרקורט היה מפקד צוות של STS-84 במעבורת החלל אטלנטיס. משימת המעבורות השמינית במסגרת תוכנית מיר ומעבורות החלל ומשימת העגינה השישית במיר. ביוני 1998 פרקורט טס לחלל בפעם הרביעית כמפקד צוות של STS-91 על מעבורת החלל דיסקברי זו הייתה משימה נוספת של עגינה בתחנת החלל מיר.

בשנת 1995 פרקורט היה מנהל קשר במרכז גגארין להכשרת קוסמונאוטים. ממאי 1996 ועד לספטמבר 1998 הוא היה בתפקיד ניהולי בכיר במרכז החלל ג'ונסון. בהמשך הוא היה מנהל "משרד האסטרונאוטים" עד לשנת 2002. משנת 2002 ועד לשנת 2004 הוא היה בצוות תאום של תחנת החלל הבין-לאומית.

==לאחר פרישה מנאס"א==
בשנת 2005 פרקורט פרש מנאס"א. הוא השתלב בתעשיית החלל הפרטית.

==קישורים חיצוניים==

* [http://www.spacefacts.de/bios/astronauts/english/precourt_charles.htm קורות חיים]

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:מעוטרי צלב התעופה המצוינת (ארצות הברית)
קטגוריה:אמריקאים מעוטרי אות לגיון ההצטיינות
קטגוריה:אמריקאים שנולדו ב-1955
חומת סהרה המערבית המרוקאית

חומת סהרה המערבית המרוקאית ממבט אווירי
חומת סהרה המערבית המרוקאית (Berm) היא מחסום הפרדה באורך של 2,700 קילומטרים המפרידה מדרום לצפון בין סהרה המערבית (ובפרט החלק בסהרה המערבית הנשלט על ידי רפובליקת סהרה הערבית הדמוקרטית) לבין החלק הדרום-מערבי של מרוקו. תפקידה העיקרי של החומה הוא לחסום כניסתם של לוחמי חזית פוליסריו לשטחה של מרוקו.

על פי המפות של משלחת האומות המאוחדות למשאל העם בסהרה המערבית, במקומות מסוימים החומה ממוקמת כמה קילומטרים לתוך שטח מאוריטניה.

== מבנה פיזי ==
החומה מורכבת בעיקר מביצורי חול ואבנים ומכילה גדרות, מוקשים ועמדות ארטילריה. בסך הכל, יש כ-6 תוואים שונים של החומה. הקו הראשי והארוך ביותר, מתחיל בגרגראט שלחופי הים התיכון ומגיע עד לעיירה טקלחה שצמודה לגבול עם "האזור החופשי" (שטחי רפובליקת סהרה הערבית הדמוקרטית) ומשם מתעקלת צפונה לכיוון סמארה ואז מתעקלת בשנית לכיוון מזרח וממשיכה עד הגבול עם אלג'יריה, בסמוך לטינדוף.

כל הערים הגדולות באזור סהרה המערבית, בהן בירת רפובליקת סהרה הערבית הדמוקרטית, לעיון נמצאים בצד המרוקאי של החומה.
מפגינים נושאים דגלי חזית פוליסריו מול חומת סהרה המערבית (2011)

== היסטוריה ==
החומה נבנתה בהדרגה על ידי מרוקו בסיוע יועצים מדרום אפריקה, ישראל וקוריאה הדרומית. הבנייה החל ב-1980 והסתיימה ב-1987. בבנייה עצמה נעזרו המרוקאים בשכירי חרב פורטוגזים וצרפתים.

ב-2005, לאחר שהכוחות המזוינים של מרוקו החלו בגירושם של מסתננים שנעצרו במרוקו, הצבא גירש את המסתננים לצד השני של הגדר. חזית פוליסריו ומשלחת האומות המאוחדות למשאל העם בסהרה המערבית חילצו כמה עשרות מסתננים שהלכו לאיבוד במדבר לאחר שנגמרו להם המים<ref></ref>.

מאז 2008 מתקיימות מדי שנה הפגנות של פעילי זכויות אדם בינלאומיים ושל פליטים סהראווים נגד החומה. בהפגנה שנערכה ב-2008, יותר מ-2,000 בני אדם (רובם סהראווים וספרדים אך חלקם גם היו אלג'יראים ואיטלקים) יצרו שרשרת אנושית לצד דרישה להרוס את החומה ולקיים את משאל העם לעצמאות סהרה המערבית שהאו"ם הורה ליישם ב-1991 לאחר קבלת החלטה 690 של מועצת הביטחון של האו"ם.

ב-2009, איברהים חוסיין לייבייט, פליט סהראווי איבד את רגלו הימנית בפיצוץ מוקש במהלך הפגנות נגד החומה. התקרית אירעה לאחר שליבייט ועשרות מוחים ניסו לחצות את שדה המוקשים באזור החומה תוך זריקת אבנים לעבר צידה השני<ref>[http://newint.org/features/special/2009/05/20/the-devils-garden/ Screenings in The Devil’s Garden: The Sahara Film Festival], New Internationalist, Issue 422, 20 May 2009</ref>.

==קישורים חיצוניים==

== הערות שוליים ==

קטגוריה:מרוקו: פוליטיקה
קטגוריה:מחסומי הפרדה
קטגוריה:חומות
קטגוריה:סהרה המערבית
Until I Found You

Until I Found You (בעברית: עד שמצאתי אותך) הוא סינגל שהוקלט על ידי הזמר-יוצר האמריקאי סטיבן סאנצ'ז.<ref name=":0"></ref> הוא יצא לאור ב-1 בספטמבר 2021 כסינגל המוביל מתוך המיני-אלבום השני שלו, Easy on My Eyes. השיר נכתב על ידי סאנצ'ז והופק על ידי איאן פיצ'וק וקונרד סניידר.<ref name=":0" />

השיר דורג במקום ה-23 במצעד הבילבורד הוט 100 וה-16 במצעד הסינגלים הבריטי.<ref></ref><ref></ref>

== רקע וכתיבה ==
השיר הופץ במקור ב-1 בספטמבר 2021 בהוצאת חברות התקליטים ריפבליק רקורדס ומרקורי רקורדס, וזכה להצלחה בין-לאומית ברשת שיתוף הווידאו טיקטוק. בהמשך לכך, סאנצ'ז הסביר שהמוען "ג'ורג'יה" מתייחס לחברתו האמיתית, שממנה התרחק בעבר.<ref></ref> ב-22 באפריל 2022 יצא רמיקס לשיר יחד עם הזמרת-יוצרת האמריקאית אם בייהולד .<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-961 מיליון השמעות.<ref></ref>

== וידאו קליפ ==
הווידאו קליפ הרשמי של "Until I Found You" הועלה לערוץ היוטיוב של סאנצ'ז ב-29 ביוני 2022.<ref name=":1"></ref> תקציר הקליפ כולל את סאנצ'ז שר במכונית עם גג נפתח בזמן שדמות בסגנון מרילין מונרו (ג'רי מיי ג'יימס) יושבת בחלק האחורי של המכונית.<ref name=":1" /> קליפ המילים הרשמי של הרמיקס עם אם בייהולד פורסם ב-22 באפריל באותה השנה.<ref></ref>

נכון למאי 2023 עומד מונה הצפיות של הקליפ על למעלה מ-150 מיליון צפיות.<ref name=":1" />

== מיקומי שיא ==

=== מצעדי סוף שנה ===

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×3
| 210,000
|-
! קנדה (Music Canada)
| פלטינה ×2
| 160,000
|-
! דנמרק (IFPI Danmark)
| זהב
| 45,000
|-
! צרפת (SNEP)
| זהב
| 100,000
|-
! איטליה (FIMI)
| זהב
| 50,000
|-
! ניו זילנד (RMNZ)
| פלטינה
| 30,000
|-
! פולין (ZPAV)
| פלטינה
| 50,000
|-
! פורטוגל (AFP)
| פלטינה
| 10,000
|-
! הממלכה המאוחדת (BPI)
| זהב
| 400,000
|-
! ארצות הברית (RIAA)
| פלטינה ×2
| 2,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בספטמבר 2021
|הזרמת מוזיקה • הורדה דיגיטלית
|ריפבליק • מרקורי
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירים באנגלית
קטגוריה:שירי אהבה
קטגוריה:שירים על כאב לב
קטגוריה:יצירות המבוססות על רומיאו ויוליה
קטגוריה:תיאורים תרבותיים של מרילין מונרו
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:סינגלים בהוצאת מרקורי רקורדס
קטגוריה:סינגלים בהוצאת ריפבליק רקורדס
נועם מוצ'ה

נועם מוצ'ה (נולד ב-30 ביולי 2003) הוא כדורגלן ישראלי המשחק בעמדת הקשר במ.ס. אשדוד מליגת העל ובנבחרת ישראל הצעירה עד גיל 21.

==קריירת מועדונים==
מוצ'ה נולד וגדל באשדוד, למשפחה יוצאת אתיופיה, והחל לשחק כדורגל בקבוצת הילדים של מ.ס. אשדוד אליה הצטרף כשהיה בן 7. כשהיה בן 15 חתם חוזה לשלוש שנים עם קבוצת הנערים שלה, וכשזה הסתיים חתם על חוזה ל-5 שנים בקבוצה הבוגרת. הוא אף זכה עם קבוצת הנוער באליפות בעונת , וכן השתתף עם הקבוצה בליגת האלופות לנוער בשנה לאחר מכן.

ב-29 באפריל 2023 ערך את הופעת הבכורה שלו בבוגרים של מ.ס. אשדוד, כשנכנס כמחליף במחיצת השנייה, בהפסד החוץ 0–2 למכבי נתניה במסגרת ליגת העל.

== נבחרת ישראל ==
לזכותו של מוצ'ה 17 הופעות בנוסף לשער במדי נבחרת הנוער עד גיל 19 של ישראל, ואף לקח חלק בהישג השיא שלה כשהעפילה לטורניר הגמר של אליפות אירופה עד גיל 19 לשנת 2022, בו הפסידה נבחרת ישראל לנבחרת אנגליה בגמר 3–1 אחרי הארכה.

כיום הוא גם חלק מסגל נבחרת ישראל הצעירה עד גיל 21, מאז הופעת הבכורה שלו במדיה ב-12 בספטמבר 2023.

==קישורים חיצוניים==

*

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:ישראלים שנולדו ב-2003
ויליאם הול (הבן)

ויליאם הול (הבן) (באנגלית: William Holl the Younger; פברואר 1807 – 30 בינואר 1871) היה חרט דיוקנאות ודמויות בריטי, שנודע באיורי ספרים.

== ביוגרפיה ==
הבכור מבין ארבעת בניו של ויליאם הול (1771–1838), הוא למד תחריט מאביו. תחריט הדיוקן הראשון שהפיק בעצמו היה זה של תומאס קרנמר, הארכיבישוף של קנטברי, במאי 1829 לצורך הכללתו בספר של אדמונד לודג' - דיוקנאות של אישים מפורסמים. הוא תרם עבודה נוספת לפרסום זה בין 1829 ל-1835 לאחר אמנים כמו ואן לו, הולביין, ואן דייק, גודפרי נלר ודניאל מיטנס. הוא היה חבר מייסד של החברה הכלקוגרפית שהוקמה על ידי כמה חרטים בולטים ב-1830.
ויליאם הול (הבן) תחריט של שרה סידונס
הול גם הפיק דיוקנאות עבור גלריית הדיוקנאות הלאומית של ויליאם ג'רדן (1830–1834) ועבור המילון הביוגרפי של צ'יימברס לשנת 1834 של סקוטים מפורסמים. בעבודה עם אחיו פרנסיס הול (1815–84), הוא סיפק איורים חרוטים לגלריה של פינדן משנת 1837 של 1841 ולמהדורת 1840. האח השלישי צ'ארלס הול (בערך 1810–1882) סייע לוויליאם לאורך הקריירה שלו. האח הצעיר ביותר, הנרי בנג'מין הול (1808–1884) זכה אף הוא להצלחה ראויה לציון כחרט דיוקנאות ודמויות ולאחר מכן היגר לארצות הברית.<ref>"Royal Academy of Arts". Racollection.org.uk. Retrieved 2014-01-23.</ref>

בשנות ה-40 יצירותיו העיקריות היו תחריטים אחרי ויליאם פאוול פרית', הממחישות את שיריו של תומאס מור "היופי של מור" (1840) ותחריטים לפי כתבי הקודש של אמנים שונים כמו רפאל, רמברנדט, בנג'מין ווסט וג'יימס נורת'קוט להכללה בתנ"ך המשפחה האימפריאלית (1844) ובגלריה של ג'ון קיטו לחריטות כתבי הקודש (1846–1849). הוא גם הפיק דיוקנאות עבור המילון הקיסרי (1861) וב-"יורקשייר עבר והווה" של תומאס ביינס (1871–1877).<ref>"Walter Scott". Walterscott.lib.ed.ac.uk. 2009-01-19.</ref>

== קישורים חיצוניים ==

== הערות שוליים ==

קטגוריה:ציירים סקוטים
קטגוריה:ילידי 1807
קטגוריה:נפטרים ב-1871
הנחיות להתנהלות הכוחות ברוסיה

הנחיות להתנהלות הכוחות ברוסיה היו "צו פלילי" שהוציא הוורמאכט בראשות וילהלם קייטל ב-4 ביוני 1941, במהלך מלחמת העולם השנייה.<ref></ref> ההנחיות פירטו את ההתנהגות הצפויה של החיילים הגרמנים במהלך הפלישה לברית המועצות. אזרחים נכללו בהגדרה של קבוצות התנגדות. הצו קבע: "הבולשביזם הוא האויב הקטלני של העם הגרמני הנציונל-סוציאליסטי. להשקפת העולם המשחיתה הזו – ולאלה התומכים בה – מתנגד המאבק של גרמניה. מאבק זה מחייב דיכוי חסר רחמים ומאומץ נגד תועמלנים בולשביקים, בלתי סדירים, חבלנים ויהודים, וחיסול מוחלט של התנגדות אקטיבית ופסיבית כאחד. החיילים האסייתים, בפרט, הם בלתי ניתנים להבחנה, בלתי צפויים, מטופשים וחסרי רגש ותחושה". 

עמר ברטוב כתב כי ההנחיות להתנהלות הכוחות ברוסיה פירטו "צעדים חסרי רחמים נגד תועמלנים בולשביקים, גרילה, חבלנים ויהודים, וקראו לחיסול מוחלט של כל התנגדות אקטיבית או פסיבית". 

וייד ביורן, בספרו Maring into Darkness, ציין שהצו כוון ליהודים במפורש כ"אויבים גזעיים שיש לחסל על ידי הצבא ללא קשר להתנהגותם". 

== לקריאה נוספת ==
<div style="direction: ltr;">
* 
* 
* 
</div>

== הערות שוליים ==

קטגוריה:פשעי מלחמה של גרמניה במלחמת העולם השנייה
קטגוריה:זירת מזרח אירופה במלחמת העולם השנייה